पाएं अपने शहर की ताज़ा ख़बरें और फ्री ई-पेपरडाउनलोड करें
सभी के लाख समझाने पर भी अप्रैल माह में शहर के 19 हजार लोगों ने नियम तोड़े हैं। जिनसे पुलिस ने 27.44 लाख वसूले हैं। कोटा शहर पुलिस अधीक्षक डॉ. विकास पाठक ने बताया कि सार्वजनिक स्थान पर सामाजिक दूरी बनाकर नहीं रखने पर कुल 16638 व्यक्तियों के विरुद्ध कार्रवाई करते हुए 16लाख 63 हजार 800 रुपए वसूले।
सार्वजनिक स्थान, कार्य स्थल पर फेस मास्क, कवर नहीं पहनने वाले 1961 व्यक्तियों के से 8 लाख 80 हजार 500 रुपए जुर्माना वसूला। वहीं, सार्वजनिक स्थान पर थूकने वाले 499 व्यक्तियों से 99 हजार 800 रुपए वसूले।
इस तरह कोटा शहर पुलिस द्वारा माह अप्रैल में 19 हजार 098 व्यक्तियों के विरुद्ध कार्रवाई करते हुए 27 लाख 44 हजार 100 रुपए जुर्माना राशि वसूल की गई है। माह अप्रैल में 2570 वाहनों को 207 एमवी एक्ट में जब्त किया और 14973 एमवी एक्ट के चालान काटे।
नगर निगम टीम ने की 8 दुकानें सीज
कोरोना गाइड लाइन की अवहेलना करने पर शनिवार को उत्तर नगर निगम की टीम ने शीतला माता चाैक में एक कटले सहित 8 दुकानाें काे सीज कर दिया। वहीं घंटाघर इलाके के गिरजाघर की गली, शीतला माता चौक, मकबरा थाना क्षेत्रों में बिना मास्क वाले 54 व्यक्तियों पर 13 हजार 800 रुपए का जुर्माना किया।
निगम के पुलिस उपाधीक्षक के नेतृत्व में शनिवार को कोटा उत्तर निगम के सहायक फायर ऑफिसर देवेन्द्र गौतम, नरेन्द्र शाक्यवाल व सुमित ने निरीक्षण किया। इस दौरान उन्होंने कोरोना गाइड लाइन की अवहेलना करने पर नवरत्न कटला शीतला माता चौक, उमाशंकर दाने वाला, जय दुर्गा ज्वेलर्स, अंजलि ज्वैलर्स, गणेश ज्वैलर्स, विशाल ज्वेलर्स, अंकुर ज्वैलर्स, साजन सोनी आदि विभिन्न दुकानों को सीज कर दिया। बिना मास्क के सामान बेचते दुकान के 14 कर्मचारियाें, बिना मास्क मिले 6, सामाजिक दूरी का उल्लंघन करने पर 38 व्यक्तियों का चालान किया।
4 दुकानदारों पर केस दर्ज, 3 काे गिरफ्तार किया
कोटा शहर के 49 प्रतिष्ठानों / दुकानों में कोविड गाइड लाइन अवहेलना करने पर सीज किए गए। वहीं, बिना अनुमति दुकानें खोलने वाले 4 दुकानदारों के विरुद्ध प्रकरण दर्ज किया गया है। इधर, उद्योग नगर थाना पुलिस ने शनिवार को कोरोना गाइड लाइन व वीकेंड कर्फ्यू की अवहेलना करने पर शनिवार को 3 दुकानदारों के विरुद्ध प्रकरण दर्ज कर गिरफ्तार किया। कोरोना गाइड लाइन की अवहेलना करने पर मुकदमा दर्ज किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn